钦定古今图书集成/明伦汇编/闺媛典/第254卷 > 孟学孔妻杨氏〈妇崔氏附〉
## 钦定古今图书集成/明伦汇编/闺媛典/第254卷 > 孟学孔妻杨氏〈妇崔氏附〉

按《安庆府志》：“杨氏，怀宁万户侯孟学孔妻。孔蚤亡，杨
年二十馀，啮指自誓，性至孝，姑病笃，刺血露祷，请以
身代。及舅姑俱殁，家益衰落，杨抚孤振邦，躬机杼以
资邦学。邦卒以儒将著名，捐躯取义，杨氏之教也。年
六十八犹蚕织不衰。妇崔氏，亦世胄女，贤淑温慧，事
姑有至性，勤俭操家，闺门雍肃，里人羡之。”